**Vršnjačko nasilje**

**Kako se obraniti u svijetu nasilja?**

Vršnjačko nasilje postaje nezaobilazna tema u ovo vrijeme. Sve je više slučajeva vršnjačkog nasilja među tinejdžerima te to dovodi do velikih problema. Vrlo je bitno pronaći rješenja koja će smanjiti broj vršnjačkog nasilja te tako učiniti svijet boljim.

**Problemi vršnjačkog nasilja**

Nasilje sve više ulazi u našu svakodnevicu. Svakim danom raste broj djece i tinejdžera koji prolaze kroz neki oblik nasilja, bilo u školi bilo to negdje vani. Postoji više vrsta nasilja, kao što su psihičko i fizičko, s kojima su, nažalost, mladi sve više suočeni. Neki se razlikuju od svojih vršnjaka po specifičnostima karakterističnima za rasu, spol ili vjeru pa tako dolazi do neprihvaćenosti u društvu i osjećaja odbačenosti. Pojedini jednostavno ne žele raditi ono što rade grupe vršnjaka pa ih se tako izbacuje iz društva jer nisu dovoljno spremni na prilagodbu masi. Također, često dolazi do slučajeva da oni koji proživljavaju nasilje, ne razgovaraju ni s kim o tome pa ih to dovodi do neprestanog upadanja u neželjene situacije i probleme. Veliki broj mladih barem je jednom doživio nasilje onih starijih od sebe baš iz razloga što su mlađi i manje popularni od nasilnika. No, i nasilnici su često žrtve u nekim drugim situacijama pa svoje stresove prosljeđuju na druge.

**Moguća rješenja**

Promislimo samo koliko djece u školama i na ulici prolazi kroz vršnjačko nasilje i koliko se mladih osjeća loše u društvu u kojem svakodnevno mora provoditi većinu dana. Provedena su mnoga istraživanja koja dokazuju koliko zapravo u svijetu ima žrtava nasilja. Prema rezultatima istraživanja iz 2016. (Sušac, Ajduković i Rimac) u Hrvatskoj je gotovo 14,8% djece koje su vršnjačkog nasilja, 6,3% djece koja su počinitelji nasilja, a 14,8% djece je ujedno i žrtva i počinitelj vršnjačkog nasilja. Kako bismo pomogli žrtvama nasilja, odmah trebamo reagirati i pružiti pomoć. Ono što najviše trebaju djeca, koja su žrtva nasilja, jest suosjećanje i osobu u koju imaju povjerenja. No, ne samo oni; i počiniteljima se može pomoći ako im se pristupi na blag i razuman način. Iako mnogima ne izgleda tako, vršnjačko nasilje vrlo je ozbiljna tema kojoj bi cijeli svijet trebao pridavati više pažnje. Mnogi gledaju na njega kao male probleme tinejdžera koji se rješavaju jednim razgovorom, no nisu svjesni kako broj žrtava vršnjačkog nasilja raste svakim danom.

Kako bi se trebalo riješiti vršnjačko nasilje? Djeca često ne razumiju kada nekome nanose bol sve dok ona nije fizička i vidljiva. Kolutanje očima, ismijavanje ili šale na nečiji račun isto mogu, iako verbalno, povrijediti osobu. Svaka osoba, koja iskusi neki oblik nasilja, trebala bi se odmah obratiti nekome tko im može pomoći. U školama su to roditelji, razrednici ili stručni suradnici. Oni bi trebali pomoći vratiti pozitivnu klimu u okruženje u kojem se događa vršnjačko nasilje. Također, žrtve bi trebale razgovarati s onima koji se iskaljuju na njima te im pokušati objasniti sami kako ih to povrjeđuje i smeta. Iako je suočavanje s vlastitim nasilnikom vrlo opasno i psihički teško, ponekad je to jedino rješenje. Vršnjačko nasilje učini pojedince jačima te nauče kako se izboriti za sebe bez konflikata i problema. Roditelji žrtava trebali bi se obratiti roditeljima nasilnika i zajednički doći do rješenja koje ne oštećuje nijedno dijete. U svijetu postoje mnoge organizacije ili radionice koje pomažu djeci i mladima koje se nalaze u situacijama pojačanog rizika od nasilja. Na taj se način dokazuje zajedništvo i želja pri pomaganju u rješavanju nasilja. Bitno je na vrijeme početi razgovarati s djecom o vršnjačkom nasilju te im objasniti kako vršnjačko nasilje ni u jednom slučaju nije dopušteno. Bitno ih je učiti raznolikosti u svijetu te toleranciji i međusobnom poštovanju.

**Ipak možemo pomoći**

Iako je vršnjačko nasilje sve češće i teško ga je izbjeći, aktivno se radi na otkrivanju uzroka tih problema i rješavanju takvog načina sukobljavanja. Mladi bi trebali biti otvoreniji o situacijama u kojima se nalaze, razgovarati o njima i potražiti pomoć. Čak i samo nepoznati prolaznik može ukazati i žrtvi i nasilniku na ljepotu življenja i zajedništva. Važno je da sudionici nasilja uvježbaju bolje komunicirati i iskazivati svoje potrebe, jakosti i slabosti. Cijeli svijet mora shvatiti važnost sprječavanja nasilja te zajedništvom postići međusobno poštovanje i toleranciju.

Zara Videk, 8.d